สวัสดีค่ะ คือว่าประจำเดือนมาไม่ปกติเอามากๆเลยค่ะ เคยไปตรวจภายในมาแล้ว ก็บแกว่าไม่ได้เป็นอะไร ให้ยาเพิ่มฮอร์โมนมากิน ก่อนหน้าที่จะไปหาประจำเดือนก็ไม่มานานมากๆเกือบจะได้สัก 2-3 ปี แต่พอกินยา ประจำเดือนก็มา 1 ครั้ง แล้วก็หายไปอีก เกือบ 1 ปี แล้วค่ะ ประจำเดือนยังไม่มาเลย กลัวมากค่ะ มันเกิดจากอะไร ทั้งที่ไปหาและตรวจภายในแล้วก็บอกว่าไม่ได้เป็นอะไร
สวัสดีค่ะ @การขาดประจำเดือนสามารถเกิดได้จากหลายสาเหตุเช่นการตั้งครรภ์,ภาวะเครียด,การเจ็บป่วยทางร่างกายต่างๆ,ภาวะไข่ไม่ตก,การมีถุงน้ำรังไข่หรือกลุ่มอาการของพีซีโอ,การทำงานของต่อมไทรอยด์ผิดปกติ,พยาธิสภาพที่ต่อมใต้สมองผลข้างเคียงของยาคุมกำเนิดเป็นต้นจากที่เล่ามา การที่ได้ปรับฮอร์โมนมารับประทานแล้วทำให้มีประจำเดือนได้ อาจเป็นการขาดประจำเดือนจากภาวะไข่ไม่ตก ซึ่งมีสาเหตุที่พบได้บ่อยได้แก่ ภาวะอ้วน, กลุ่มโรคพีซีโอ และภาวะเครียดค่ะซึ่งหากมีภาวะอ้วน หรือน้ำหนักเกิน การควบคุมอาหารและออกกำลังกายเพื่อลดน้ำหนัก จะช่วยให้ประจำเดือนมาสม่ำเสมอมากขึ้นได้ค่ะ แต่หากปรับเปลี่ยนพฤติกรรมแล้วยังขาดประจำเดือนต่อเนื่อง แนะนำไปพบแพทย์เพื่อรับการรักษาด้วยการใช้ยาปรับฮอร์โมนอีกทีนะคะ